Torre fenestrèla
La Torre Fenestrèla es un dels monuments mai caracteristics de la ciutat d'Usès. Es lo cloquièr original de l'anciana catedrala Sant Teodorit que siaguèt destrusida durant las guèrras de religion entre catolics e protestants. Ten son nom de las nombrosas fenèstras ostentadas pel bastiment.
Es nauta de 42 mètres e aquesta representanta de l'art romanic es unica per sa forma arredondida dins tot l'espandi occitan e mai dins l'estat francés. Conosquèt pr'aquò una restauracion importanta durant lo sègle XVII. Compta actualament tres campanas. Son cobèrt es fach amb de teules gruècs e verds. Es, amb lo palais ducal, un dels simbòls de la ciutat d'Usès.